கால்சட்டையின்.. இன்றைய சுடுகாடொன்றில்

கால்சட்டையின்.. இன்றைய சுடுகாடொன்றில் வித்யாசாகர் கால்சட்டையின் கிழிசல்களை புத்தகத்தால் மூடுங்கள்!.. இன்றைய சுடுகாடொன்றில் பிறக்கட்டும் நாளைய மனிதம் ! ! 01.! கால்சட்டையின் கிழிசல்களை புத்தகத்தால் மூடுங்கள்!  நாங்கள் பிடித்த மண்வெட்டியும்! மண்கூடையும்! சுமந்த குடும்பமு(ம்)கூட பாரமில்லை,! சுமக்காத புத்தகங்கள் சும்மாடையாய் கனத்தன;! சொட்டிய வியர்வையும் சுடும் வெய்யிலும் கூட! வலிக்கவில்லை; அதையு(ம்) வாங்கிக் குடித்த! அப்பாவின் சாராயமும் -! அதற்குச் சுமந்த அம்மாவின் தாலியும் வலித்தது;! பசித்த வயிறும் செருப்பிடா கால்களும்! சுடவில்லை; எங்களின் அழுக்கு உடை! தெருவில் போகும் பள்ளிச் சீருடையின் வெண்மையில்! கருகித் தான் போனது;! ஏங்கிய மனசும், எட்டிநின்று பார்த்த! ஆசைப் பார்வையும் ஈரமே காயவில்லை; ஈரத்தின்! சதுப்பிலும், ஏறி அடுக்கிய செங்கற்களின் இடுக்கிலும்! வாழ்க்கை வெறுமனே புதைவது வலித்தது; ! படித்து வராத அறிவும், பகுத்தறியக் கல்லா! கல்வியும் வெறும் தார்சாலையில் தீர்வது தீரட்டும்,! நாளை மரணித்துப் படுக்கும் பாடைக்கு, பார்ப்பவர்! 'மண்வெட்டியின் பிணமென்று' பெயர்வைப்பர் வைக்கட்டும்;! தெருவோர தூளியின் ஓட்டையில் வரும் காற்றும்! எங்கோ தூர இடைவெளியில் கேட்கும் பிள்ளைகளின்! படிக்கும் சப்தமும், அம்மா சேலையின் வாசமும், அப்பா ! என்றோ வங்கித்தரும் புதிய சட்டையின் பூரிப்பும் போதும் போதும்;! பெரிய படிப்பு படித்து காதில் ஸ்டெதாஸ்கோப் மாட்ட! திடீரெனக் கனவெல்லாம் பூக்கவில்லை, அந்த புதிய புத்தகத்தின்! வாசம் நுகர அன்றிலிருந்தே ஒரு ஆசை, ஆயுதம் பிடித்த கையுதறி! யாரேனும் புத்தகத்தைத் திணித்தால்; கெட்டியாகப் பிடித்துநடக்க ஆசை;! ஆசையென்ன ஆசை! அது தெருவோர சல்லியுடனோ ! தீப்பெட்டியின் குச்சிகளோடோ! ஊதுபத்தியின் வாசத்திலோ கலந்து மணக்கும் மணக்கட்டும்;! நாங்கள் படித்தாலென்ன! எங்களின் கிழிந்த கால்சட்டைகள் ஒட்டித்! தைக்காவிட்டால்தானென்ன - உங்கள் மனது லேசாகும்! வேண்டுமெனில் ஒரு உச்சுக் கொட்டிவிட்டு கடந்துப் போங்கள்;! எங்களுக்கான வாழ்க்கை எப்பொழுதும் போல்! மண்வெட்டியிலும் மண் கூடையிலும்! படிக்கக் கிடைக்காத பாடங்களாகவே நிறையும்! அல்லது உங்கள் தீபாவளியில் பட்டாசாய் நன்கு வெடிக்கும்;! காலத்திற்கும் ஒரு குறையாய் எங்களுக்குள் மட்டும்! இது வலிக்கும் வலிக்கட்டுமே; எங்களுக்கு வலித்தாலென்ன - நீங்கள் போய்! அந்த உழைப்பாளர் சிலையில் ஒன்றிற்கு கால்சட்டையும்! இன்னொன்றிற்கு குட்டைப் பாவாடையும் மாட்டிவிடுங்கள்,! அல்லது யாரேனும் சிபாரிசு செய்து - அந்த! உழைப்பாளி சிலைக்கருகே யிரண்டு! சிறுவர் சிலைகளையும் சேர்த்துக்கொள்ளச் சொல்லுங்கள்;! நாங்கள் படிக்காத கல்வியை கவிதையாக்க நாளையது உதவலாம்! 02.! இன்றைய சுடுகாடொன்றில் பிறக்கட்டும் நாளைய மனிதம் !  மண்ணிற்கு சண்டையிட்ட வாள்களின் ரத்தம்! இன்னும் காய்ந்திடாத மனத்திரையில் ! விரிகிற காட்சிகளில் மரணமின்னும் நிகழ்கிறது! மரணத்தின் பெயர்தான் கொலையில்லை;! சொற்களின் வசியத்தில் அசைகின்ற தலைகளில்! சரிதவறு சிந்திக்கப்படாத அங்கீகரிப்பில் ! நடக்கின்றன கொலைகள் -! உயிர்போதலுக்குப் பெயர் மரணம் மட்டுமே;! மண்ணுக்கும் பெண்ணுக்கும் வீங்கிய இதயம்! தனக்கென்று துடித்து துடித்தே சுடுகாடுமுட்டும்! அழுது புலம்புதலில் அடுத்தவன் ரத்தமோ கண்ணீரோ! போனது போனபடியே நகர்கிறது காலம்;! யாருக்கு யாருண்டு! யாரின் அசைவில் யாருக்கு வலிக்கிறதிங்கே! யாருமில்லா தனியுலகில் எவர்குறித்து யெண்ணியழ - ! இத்தனை இத்தனைச் சுயநலமோ?! சோற்றிற்கு சண்டையிட்டு சொத்துக்கு கொலைசெய்து! பாட்டிற்கு கடல்தாண்டி படத்திற்கு வீடு விற்று! வேலைக்கு லஞ்சம் கொடுத்து ஏழையின் ரத்தமருந்தி! காதலுக்கு வீடுவிட்டு கட்டியவளை தெருவில் நிறுத்தி ! ச்சி........... மனிதர்களா நாம்?! மனிதம் நிரம்பிய -! உணர்விற்குத் தக வாழ்க்கையையா வாழ்கிறோம்?! பிறர் நல அக்கறையின்றி பிறப்பவர் யாருமிலர்! பிறர்நல னெண்ணாதார் இறப்பதில் வருத்தமுமில்லை! பிறருக்கு ஈயாதான் இருப்பதில் ஏதுமில ! உயிர் அது இழுத்து இழுத்து ஒருவீட்டில் விளக்கெரிய -! வீடு சுற்றியொரு அடர்ந்த இருட்டுப் படருமெனில் ! விட்டுத் தொலையதை;! கனக்கும் சுடு காடுதனில் -! துளிர்க்கட்டும் புதிய மனிதம் உனக்கும் எனக்கும் பிறருக்குமாய்